OpenLLM-France/wikimedia huggingface dataset:
# Reina Sofia

«Reina Sofia» té aquests significats:
* Escola Superior de Música Reina Sofía, centre d'alta formació professional dirigit als joves músics de talent, ubicat a Madrid
* Museu Reina Sofia, museu nacional espanyol d'art contemporani, amb seu a Madrid
* Palau de les Arts Reina Sofia, teatre de l'òpera de València i seu de l'Orquestra de la Comunitat Valenciana
* Biografies:
** Reina Sofia Amàlia de Brunsvic-Lüneburg (Herzberg, 1628 - Copenhaguen, 1685), reina consort de Dinamarca pel casament amb Frederic III
** Reina Sofia de Grècia (Psikhikó, Atenes, 1938), casada amb Joan Carles I d'Espanya
** Reina Sofia de Prússia (Potsdam 1870 - Frankfurt del Main 1932), reina de Grècia, Princesa de Prússia i d'Alemanya, Reina de Grècia (1913-1917 i 1920-1922)
** Reina Sofia Magdalena de Brandenburg-Kulmbach, reina consort de Dinamarca i Noruega arran del seu casament amb Cristià VI
** Reina Sofia de Nassau (Biebrich 1836 - Estocolm 1913), reina de Suècia
** Reina Sofia de Polotsk o de Minsk (c. 1140 – 1198), reina consort danesa pel seu matrimoni amb el rei de Dinamarca Valdemar I
** Reina Sofia de Württemberg (reina dels Països Baixos) (Stuttgart, 1818 - La Haia, 1878), reina dels Països Baixos, princesa de Württemberg
** Reina Maria Sofia de Baviera(Possenhofen, 1841 - Múnic, 1925), reina de les Dues Sicílies i Duquessa de Baviera
** Reina Maria Sofia del Palatinat-Neuburg (Bravath, 1666 - Lisboa, 1699), reina consort de Portugal (1687-1699)
# Morell de Madagascar

El morell de Madagascar (Aythya innotata) és una espècie d'ocell de la família dels anàtids (Anatidae) que habita únicament al llac Alaotra, a Madagascar oriental.
# Francesc Domènec Roselló Roca

Francesc Domènec Roselló Roca (Fornells, 7 d'octubre de 1945) és un exfutbolista menorquí de les dècades de 1960 i 1970.

## Trajectòria

Fou un davanter menorquí que amb 17 anys debutà al primer equip de la Unió Esportiva Maó. El FC Barcelona es fixà en ell i l'incorporà al club, però no arribà a disputar partits oficials de lliga amb l'entitat, però si alguns de rellevants i oficials, com la final del Trofeu Mohamed V a Casablanca (31/08/1969), contra el Bayern de Múnic, on el Barça s'endugué el trofeu. Fou cedit a l'Atlètic Catalunya, i al CD Comtal, els equips filials, i a continuació al RCD Espanyol la temporada 1969-1970, dins del traspàs pel Barça de Marcial Pina. Jugà 15 partits a Segona Divisió i assolí l'ascens a Primera. La temporada següent fou cedit al Rayo Vallecano, també a Segona. Els 35 partits i 12 gols marcats en aquest club van fer que el Reial Betis el fitxés, disputant amb el club andalús dues temporades a primera divisió. La darrera, l'equip va perdre la categoria i Roselló abandonà el club per ingressar al CE Sabadell, on jugà les seves darreres temporades, amb 57 partits més a Primera divisió i a Segona.
Actualment forma part de l'Agrupació d'ex Jugadors del F.C. Barcelona i un dels referents Menorquins del Futbol històric.

## Referències

* ↑ Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ «FRANCISCO DOMINGO ROSELLÓ ROCA». fuerzaperica.com. [Consulta: 20 abril 2013].
* ↑ «Roselló ya es jugador del Español». Mundo Deportivo, 17-09-1969. [Consulta: 20 abril 2013].
* ↑ «BALEARES Y SUS FUTBOLISTAS DE PRIMERA DIVISIÓN - ROSELLO ROCA». Miguel VIDAL. [Consulta: 20 abril 2013].
* ↑ «Roselló Roca, Francisco». Web del CE Sabadell. [Consulta: 20 abril 2013].
* ↑ «Galería de figuras». Mundo Deportivo, 15-03-1974. [Consulta: 20 abril 2013].

## Enllaços externs

* Perfil a BDFutbol
# Loualidia

Loualidia (àrab: الوليديـة, al-Walidiyya; amazic estàndard marroquí: ⵍⵡⴰⵍⵉⴷⵢⵢⴰ, Lwalidyya) és una comuna rural de la província de Sidi Bennour, a la regió de Casablanca-Settat, al Marroc. Segons el cens de 2014 tenia una població total de 18.616 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Salorno

Salorno (alemany Salurn) és un municipi italià, dins de la província autònoma de Tirol del Sud. És un dels municipis del districte d'Überetsch-Unterland. L'any 2007 tenia 2.939 habitants. Comprèn les fraccions de Cauria (Gfrill) i Pochi (Buchholz). Limita amb els municipis de Kurtinig an der Weinstraße, Margreid an der Weinstraße, Montan, Neumarkt, Capriana, Cembra, Faver, Giovo, Grauno, Grumes, Mezzocorona, Roverè della Luna i Valda.

## Situació lingüística

| Pertinença lingüística (cens 2001) | 37,43% alemany |
| Pertinença lingüística (cens 2001) | 62,19% italià |
| Pertinença lingüística (cens 2001) | 0,39% ladí |

## Administració

Llista d'alcaldes :
| Període | Identitat | Partit |
| 2000- | Giorgio Marco Giacomozzi | Llista Vorschlag für Salurn) |
# Montxegorsk

Montxegorsk (en rus Мончегорск) és una ciutat de l'óblast de Múrmansk, a Rússia. Es troba a la península de Kola, als peus del massís dels Khibini, a la vora del llac Ímandra. És a 116 km al sud de Múrmansk i a 1.377 km al nord de Moscou.
La ciutat fou fundada el 1937 en relació amb l'explotació d'un jaciment de níquel. Fou un centre industrial important, amb l'explotació minera i la metal·lúrgia de coure i de níquel.
La ciutat també té una base aèria.

## Referències

* ↑ Distàncies a vol d'ocell o distàncies ortodròmiques.

## Enllaços externs

* (rus) Informació sobre Montxegorsk
* (rus) Plan de la ville à 1/10 000 Mapa topogràfic a 1/50 000
# Molí d'en Jaume Roca

El Molí d'en Jaume Roca és una obra de Passanant i Belltall (Conca de Barberà) inclosa a l'Inventari del Patrimoni Arquitectònic de Catalunya.

## Descripció

Molí totalment derruït. A l'escut de la llinda de la porta hi ha gravat el nom de Jaume roca i la data de 1817.

## Història

Es troba a la dreta del Torrent de Forés, afluent del riu Corb. Conserva el cacau rodó de pedra molt ben cairejada, de dos metres de diàmetre.

## Referències

* 1 2 «Molí d'en Jaume Roca». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 12 febrer 2019].
# Molí d'en Llambí

El Molí d'en Llambí és un antic molí de Llagostera (Gironès) que forma part de l'Inventari del Patrimoni Arquitectònic de Catalunya.
És un molí transformat en habitatge durant el segle XX-XXI. Es conserva la planta rectangular i algunes parts del molí: la boca del carcabà i algunes moles. Els murs són construïts en diverses fases, la més antiga en pur paredat i les obertures emmarcades amb llindes de moles reutilitzades.

## Referències

* ↑ «Molí d'en Llambí». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 desembre 2016].
# Morschach

Morschach és un municipi del cantó de Schwyz, situat al districte de Schwyz.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Mosaic de Font de Mussa

El Mosaic de Font de Mussa és un mosaic romà trobat a Benifaió (Ribera Alta) i que data del segle I-II. Es pot visitar al Museu de Prehistòria de València, on és una de les peces més destacades.
Paviment de mosaic d'opus tessellatum decorat amb tessel·les de marbre de 6 mil·límetres.
Presenta una decoració central polícroma i figurada que representa al pastor Faustul i al seu germà davant d'una cova on hi ha una lloba que alletaria a Ròmul i Rem.
La resta de la decoració del mosaic és bicroma en blanc i negre formant sanefes amb motius vegetals de fulles de vinya palmatilobulades i dentades, penjolls de raïm, flors variades i alternants amb quatre i sis pètals, dues corol·les a manera de cràteres, tijes amb fulles envoltant motius i a més a més hi ha motius geomètrics que formen creus, flors i estreles. Manca una part del mosaic, una franja longitudinal situada en la zona central, resultat d'una conducció municipal realitzada la passada dècada. En l'angle nord-oest hi havia una escala de marbre blanc com una mena de rampa amb motlures perpendiculars a manera d'esgraons, la qual donava accés a un espai inferior on estava aquest paviment de mosaic.

## Referències

* 1 2 3 4 Nolla, Josep Maria. El mosaico romano de "los orígenes de Roma". Barcelona: Ed. Laia, 2004, p. 134. ISBN 8493337145.
* ↑ Bonet Rosado, Helena; Albiach Descals, Rosa; Gozalbes Fernández de Palencia, Manuel. Romans i visigots a les terres valencianes. València: Museu de Prehistòria de València, 2003, p. 302. ISBN 84-7795-340-6.
# Mos

«MOS o mos» té aquests significats:
* Toponímia:
** Mos (Aude), municipi al departament de l'Aude (regió d'Occitània, França)
** Mos (Pontevedra), municipi a la Comarca de Vigo (Província de Pontevedra, Galícia)
** Porto de Mós, municipi al districte de Leiria (regió del Centre, Portugal)
* Tecnologia:
** Mos (equitació), part de la brida que s'introdueix a la boca del cavall per a dirigir-lo
** MOS Technology, fabricant de calculadores i microprocessadors
** MOS Technology 6502, microprocessador de 8 bits dissenyat per MOS Technology el 1975
** MOS Technology 6507, microprocessador de 8 bits produït per MOS Technology
** MOS Technology 6510, microprocessador dissenyat per MOS Technology
** Estructura MOS, disseny condensador en el que una de les armadures és metàl·lica
* Biografies:
** Aad de Mos (La Haia, 1947), entrenador de futbol neerlandès
** Christine Mos (De Wijk, De Wolden, 1972), ciclista neerlandesa professional del 1999 al 2007
* Miscel·lània:
** Mos maiorum ("costums dels ancestres"), expressió usada a l'antiga Roma per referir-se a un conjunt de tradicions que formaven la moral i les normes
** Mos Teutonicus ('costum alemany'), costum funerari postmortem utilitzat a l'Europa medieval
# Montleçon

Montleçon (occità) o Montluçon (francès) és una ciutat occitana, situada al departament de l'Alier i la regió d'Alvèrnia-Roine-Alps i pertanyent a la regió històrica del Borbonès. És situada als marges del riu Cher, en una cruïlla entre les ciutats de Bourges, Châteauroux, Moulins-sur-Allier, Clarmont d'Alvèrnia i Llemotges.
# AOO

AOO té els següents significats:
* Apache OpenOffice, paquet ofimàtic lliure de codi obert i gratuït, distribuït per Apache Software Foundation
* Arquitectura Orientada a Objectes, arquitectura de programari que permet la programació orientada a objectes
* Estil completament ornamentat (del seu nom en anglès All Over Ornamented), un dels estils de ceràmica de la cultura del vas campaniforme
* Àrea d'ocupació (del seu nom en anglès Area-Of-Occupancy), mesura de la distribució d'una espècie, en ecologia
# (9969) Braille

(9969) Braille és un asteroide pertanyent al grup dels asteroides que creuen l'òrbita de Mart descobert per Kenneth J. Lawrence i Eleanor Francis Helin des de l'Observatori Palomar, Estats Units, el 27 de maig de 1992.
Inicialment es va designar com a 1992 KD. Posteriorment, el 1999, va ser nomenat en honor de Louis Braille (1809-1852).

## Característiques orbitals

Braille està situat a una distància mitjana de 2,341 ua del Sol, podent acostar-s'hi fins a 1,327 ua i allunyar-se'n fins a 3,355 ua. La seva inclinació orbital és 28,99 graus i l'excentricitat 0,4331. Empra 1309 dies a completar una òrbita al voltant del Sol. El moviment de Braille sobre el fons estel·lar és de 0,2751 graus per dia.
Braille té una òrbita inusualment inclinada i pertany a una rara classe d'asteroides que creua l'òrbita de Mart. Les simulacions dutes a terme pels científics de la sonda Deep Space 1 indiquen que l'asteroide començarà a creuar l'òrbita de la Terra cap a l'any 6000. La seva òrbita és bastant el·líptica i arriba a més de la meitat de la distància entre Mart i Júpiter.

## Característiques físiques

La magnitud absoluta de Braille és 15,7 i el període de rotació de 226,4 hores. Està assignat al tipus espectral Q de la classificació SMASSII. La seva composició indica que està compost majorment per olivina i piroxè, amb certa semblança amb la composició de Vesta.

## Exploració espacial

La sonda Deep Space 1 va passar a 26 km de la seva superfície el 29 de juliol de 1999. Va treure algunes fotos i va obtenir tres espectres infrarojos des d'una distància de 14 000 km. No obstant això, un problema en el sistema de seguiment de la sonda li va impedir fer observacions al moment de major proximitat.

## Vegeu també

* Llista d'asteroides (9001-10000)
* Cos menor del sistema solar

## Referències

* 1 2 3 4 5 6 7 «JPL Small-Body Database». [Consulta: 27 novembre 2023].
* 1 2 Afirmat a: Minor Planet Center Database.
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=9969.
* 1 2 3 4 5 6 «JPL Small-Body Database». [Consulta: 7 febrer 2024].
* ↑ «New names of minor planets» (en anglès). Minor Planet Circulars, 1999, pàg. 35492 [Consulta: 26 setembre 2015].
* ↑ «(9969) Braille» (en anglès). Jet Propulsion Laboratory. [Consulta: 2 desembre 2018].

## Enllaços externs

* «(9969) Braille» (en anglès). Minor Planet Center. [Consulta: 2 desembre 2018].
* «Diagrama orbital de (9969) Braille» (en anglès). Jet Propulsion Laboratory. [Consulta: 2 desembre 2018].
# (993) Moultona

(993) Moultona és un asteroide del cinturó principal, i forma parte de la Família Coronis.
Va ser descobert per Georges Achille van Biesbroeck el 12 de gener de 1923, des de l'observatori Yerkes de Williams Bay, Estats Units.
Va ser nomenat en honor de l'astrònom estatunidenc Forest Ray Moulton (1872-1952).
La seva distància mínima d'intersecció de l'òrbita terrestre és d'1,73968 ua.
Les observacions fotomètriques recollides d'aquest asteroide mostren un període de rotació de 5,27 hores, amb una variació de lluentor d'11,4 de magnitud absoluta.

## Referències

* ↑ Hirayama, Kiyotsugu. Families of Asteroids. Second Paper (en anglès). 5, 1927, p. 137-166.
* ↑ Schmadel, Lutz D. Dictionary of Minor Planet Names (en anglès). 5a ed.. Springer, 2003. ISBN 3-540-00238-3.
* 1 2 JPL Small-Body Database
# (994) Otthild

(994) Otthild és un asteroide del cinturó principal descobert el 18 de març de 1923 per l'astrònom alemany Karl W. Reinmuth.
Probablement té el nom d'una noia de l'almanac alemany Lahrer Hinkender Bote.
Otthild forma part de la família Maria.
S'estima que té un diàmetre de 24,42 ± 1,6 km. La seva distància mínima d'intersecció de l'òrbita terrestre és d'1,23369 ua.
Les observacions fotomètriques recollides d'aquest asteroide mostren un període de rotació de 5,95 hores, amb una variació de lluentor de 10,30 de magnitud absoluta.

## Referències

* ↑ Schmadel, Lutz D. Dictionary of Minor Planet Names (en anglès). 5a ed.. Springer, 2003. ISBN 3-540-00238-3.
* ↑ Hirayama, Kiyotsugu. Present State of the Families of Asteroids (en anglès). 9, 1933, p. 482-485.
* 1 2 JPL Small-Body Database
# Aalbeke

* No s'ha de confondre amb Aalbek.
Aalbeke és un nucli de la ciutat de Kortrijk, a la província de Flandes Occidental a la regió flamenca de Bèlgica, a la frontera lingüística al costat de Moeskroen. L'1 de gener de 1978 fusionà amb Kortrijk. Té uns 2961 habitants per a una superfície de 717 hectàrees.
El primer esment del poble Albecca data del 1136. El territori actual era dispersat sobre diferents senyories, de les quals la senyoria d'Aalbeke no era la més extensa, però era la que donava dret al títol de senyor del poble. El 1842 s'inaugurava la línia ferroviària Kortrijk-Moeskroen, però només molt més tard va obrir-se una parada, ja tancada de nou.
És un poble dormitori de la ciutat de Kortrijk, l'activitat econòmica és mig agrària, mig industrial amb activitats principals com una fàbrica de teules i una de transformació de fusta. Fins fa poc la filatura de catifes 'Louis de Poortere', que es trobava damunt la frontera amb Moeskroen, era una de les que aportava més llocs de treball. El poble va perdre molt de terreny al nus de les autopistes europees E17-E403 i a la creació de la zona logística LAR.

## Monuments i llocs d'interès

* L'església de Corneli I: l'edifici actual data de 1717
* El monument De Sjouwer o El temporer (disseny Jacques Moeschal), al llarg de l'autopista E17, construït el 1974 en honor dels milers de temporers flamencs que van anar treballar al Nord – Pas-de-Calais
* El molí de vent
* El Castell Allart (1800)

## Persones

* De 1930 a 1940, els pares de l'escriptor Hugo Claus (1929-2008) van internar-lo al Pensionnat Saint-Joseph, un pensionat de monges catòliques desaparegut, del qual va immortalitzar l'experiència traumàtica a la seva obra mestre La tristesa de Bèlgica.

## Referències i enllaços

* 1 2 ««Aalbeke: geschiedenis» (Història d'Aalbeke)». Arxivat de l'original el 2013-08-13. [Consulta: 3 febrer 2013].
             A Wikimedia Commons hi ha contingut multimèdia relatiu a: Aalbeke
# Aban ibn Uthman ibn Affan

Aban ibn Uthman ibn Affan —àrab: أبان بن عثمان بن عفان, Abān ibn ʿUṯmān ibn ʿAffān— (?-Medina, 723) fou governador de Medina al segle vii.
Fou fill del tercer califa, Uthman ibn Affan, i d'Umm-Amr bint Jundah ibn Àmir ad-Dawsiyya. Va acompanyar Àïxa bint Abi-Bakr a la batalla del Camell el novembre del 656 i fou dels primers a fugir. Després no va tenir cap paper rellevant fins que el califa Abd-al-Malik ibn Marwan el va nomenar governador de Medina, càrrec que va ocupar set anys, fins que en fou destituït i substituït per Hixam ibn Ismaïl. Fou conegut com a gran coneixedor de les tradicions islàmiques.
Va patir una apoplexia a Medina el 104 de l'Hègira i va morir un any després, el 105 H. (723/724)

## Referències

* ↑ Se li atribueix una obra titulada Kitab al-Maghazi, però probablement fou obra del seu homònim Aban ibn Uthman ibn Yahya.

## Bibliografia

* Athamina, Khalil. «Abān b. ʿUthmān b. ʿAffān.» Encyclopaedia of Islam, THREE. Editada per: Kate Fleet, Gudrun Krämer, Denis Matringe, John Nawas, Everett Rowson. Brill Online, 2016. 20 de maig de 2016 <http://referenceworks.brillonline.com/entries/encyclopaedia-of-islam-3/aban-b-uthman-b-affan-SIM_0240>
# A Cure for Pokeritis

A Cure for Pokeritis és un curtmetratge mut de la Vitagraph dirigit per Laurence Trimble i protagonitzat per John Bunny i Flora Finch.(REF) Es tracta d'una de tantes comèdies dels dos actors conegudes en el seu moment com “Bunnyfinches” i que foren tan populars que van convertir-los en dues estrelles. Es va estrenar el 23 de febrer del 1912. El 2011 el National Film Registry va seleccionar aquesta pel·lícula per a la seva preservació per la Biblioteca del Congrés dels Estats Units en ser considerada rellevant des del punt de vista cultural, històric o estètic i ser representativa de les Bunnygraphs.

## Argument

En tornar d'una nit de pòquer en què ho ha perdut tot, George Brown jura a la seva dona que mai més apostarà diners en aquest joc però el seu amic Bigelow el convenç per tornar a la partida setmanal per lo que a la seva dona li explica que ha estat admès en una fraternitat anomenada “Els fills del demà”. George comença a parlar en somnis, cosa que fa sospitar la seva dona que fa que el seu cosí Freddie Dewdrop el segueixi i aquest esbrina la veritat. La dona es reuneix amb les esposes dels altres jugadors i ideen un pla per acabar amb el joc. Freddie i altres membres del seu grup d'estudi de la Bíblia es disfressen de policies i fan una incursió en el joc. Després arriben les esposes i els presumptes policies deixen soles a les dones amb els marits per a que els renyin en comptes d'arrestar-los. Al final de la pel·lícula els Brown es reconcilien.

## Repartiment

* John Bunny (George Brown)
* Flora Finch (Mary Brown)
* Charles Eldridge (Bigelow)
* Rose Tapley (esposa de Bigelow)
* Leah Baird esposa d'un altre company)
* Harry T. Morey (Freddie Dewdrop)
* Harold Wilson (company a la timba)
* Tom Powers (company de Freddie)
* James W. Morrison (company de Freddie)
* William R. Dunn
* Arthur Rosson

## Referències

* ↑ Harris, Martin. Poker & Pop Culture: Telling the Story of America's Favorite Card Game (en anglès). D&B Publishing, 2019-06-23. ISBN 978-1-912862-00-9.
* ↑ Roots, James. The 100 Greatest Silent Film Comedians (en anglès). Rowman & Littlefield, 2014-10-23, p. 190. ISBN 978-1-4422-3650-9.
* ↑ «Calendar of Licensed Releases». The Moving Picture World 2, 8, 24-02-1912, pàg. 696.
* ↑ «2011 National Film Registry More Than a Box of Chocolates». Library of Congress of the USA. [Consulta: 30 agost 2020].
# A Contracorriente

A Contracorriente és el segon àlbum d'estudi de la banda espanyola El Canto del Loco, publicat l'1 de març de 2002 a Espanya. Va ser el primer que va produir Nigel Walker i va suposar una evolució dins el grup; va ser qualificat com un àlbum més madur i amb tocs rumbers. Se'n van vendre més de 155.000 còpies. Els singles extrets d'aquest CD van ser: A contracorriente, Son sueños, Puede ser, Crash i Contigo.

## Llista de cançons

El disc estava format per 12 cançons, entre les quals, una comptava amb la col·laboració de la cantant Amaia Montero que, en aquell temps, era vocalista de el grup basc La Oreja de Van Gogh. La cançó Crash era una versió de la cançó homònima del grup The Primitives.
* Son sueños 3:52
* Preguntas 3:23
* Vámonos 2:43
* Puede ser (amb Amaia Montero) 3:00
* A contracorriente 3:01
* Una salida 3:02
* Contigo 3:32
* Tremendo 2:58
* Súper héroe 3:06
* Para siempre 3:20
* Crash 2:29
* Aquellos años locos 2:21

## Referències

* ↑ Cubillo, Igor. «Artistas foráneos y variedad musical». El País, 26-04-2002. [Consulta: 27 febrer 2008].
* 1 2 «Descripción del álbum A contracorriente». musica.hispavista.com. Arxivat de l'original el 2008-03-17. [Consulta: 27 febrer 2008].
* ↑ Eizaguirre, Gema. «El Canto del Loco: “Nos molesta que inventen cosas sobre nuestras vidas”». 20 minutos, 04-07-2007. [Consulta: 27 febrer 2008].
# Abd-as-Samad ibn Abd-Al·lah al-Palimbaní

Abd-as-Samad ibn Abd-Al·lah al-Palimbaní fou un religiós de Palembang a Sumatra, deixeble de Muhàmmad as-Samman (mort el 1776) que havia fundat l'orde dels Sammaniyya.
La seva fama deriva de la traducció (lliure) que va fer al malai de l'obra d'Al-Ghazalí titulada Lubab ikya ulum al-din, que en malai es va dir Sayr al-salikin ila ibadat rabb al-alamin, i que va fer entre 1193 i 1203. També va compilar en àrab un tractat anomenat Nasihat al-Muslimín, amb exhortacions a la guerra santa. Fou la inspiració de poemes usats a Atjeh en la guerra contra els neerlandesos al pas del segle xix al xx.

## Referències

* ↑ Winstedt, R.O.. A history of Malay literature (en anglès). Royal Asiatic Society, Malayan Branch, 1940.
* ↑ Kaptein, Nico J. G.. «ʿAbd al-Ṣamad al-Palimbānī». A: Kate Fleet, Gudrun Krämer, Denis Matringe, John Nawas, Everett Rowson. Encyclopaedia of Islam. Brill Online, 2007.
# Abd-as-Salam (nom)

Abd-as-Salam és un nom masculí teòfor àrab islàmic (àrab: عبد السلام, ʿAbd as-Salām) que literalment significa ‘Servidor de la Pau’, essent «la Pau» és un dels epítets de Déu. Si bé Abd-as-Salam és la transcripció normativa en català del nom en àrab clàssic, també se'l pot trobar transcrit Abd as-Salam, Abdul Salam, Abdoul Salam, Abdus Salam, Abd-ul-Salam, Abd al Salam… normalment per influència de la pronunciació dialectal o seguint altres criteris de transliteració. Com a teòfor, també el duen molts musulmans no arabòfons que l'han adaptat a les característiques fòniques i gràfiques de la seva llengua.
Vegeu aquí personatges i llocs que duen aquest nom.

## Notes

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. «سلم». ISBN 978-84-412-1546-7.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.